# Cocaine bear

Cocaine bear és una pel·lícula de comèdia de terror estatunidenca de 2023 dirigida per Elizabeth Banks i escrita per Jimmy Warden. La pel·lícula és protagonitzada per Keri Russell, O'Shea Jackson Jr., Christian Convery, Alden Ehrenreich, Brooklynn Prince, Isiah Whitlock Jr., Margo Martindale, Jesse Tyler Ferguson i Ray Liotta. Està dedicat a Liotta, que va morir el 26 de maig de 2022.
Cocaine bear es va estrenar als Estats Units el 24 de febrer de 2023. La pel·lícula va rebre crítiques generalment favorables i va recaptar més de 90 milions de dòlars amb un pressupost de producció de 30-35 milions de dòlars.

## Argument

El 1985 el contrabandista Andrew C. Thornton II llença un carregament de cocaïna des del seu avió. A continuació intenta saltar en paracaigudes però té un accident i queda inconscient. El seu cos aterra a Knoxville (Tennessee), on el seu cadàver és identificat per Bob, un detectiu local.
Mentrestant, al Chattahoochee–Oconee National Forest, un os endrapa part de la cocaïna, es torna agressiu agressiu i ataca uns excursionistes.

## Producció

El 9 de març de 2021, Universal Pictures va anunciar que la pel·lícula estava en desenvolupament. També es va confirmar que la pel·lícula seria dirigida per Elizabeth Banks, i produïda per Banks i Max Handelman per a Brownstone Productions, que es va unir a l'equip de producció juntament amb Aditya Sood per a Lord Miller Productions i Brian Duffield. El repartiment interpretatiu es va revelar entre juliol i agost de 2021.
El rodatge va tenir lloc al comtat de Wicklow, a Irlanda, entre el 20 d'agost i el 17 d'octubre de 2021. El pressupost de producció va ser de 30-35 milions de dòlars, amb una gran part destinada a Weta Digital per a crear l'os amb imatges generades per ordinador. El tràiler de la pel·lícula va fer ús de la cançó «White Lines (Don't Don't Do It)» de Melle Mel. La pel·lícula es va estrenar en serveis de vídeo a la carta dues setmanes després de l'estrena a les sales, el 14 de març de 2023. Va ser seguida per un llançament en Blu-ray i DVD el 18 d'abril de 2023.
La pel·lícula està inspirada en la història real d'un os negre americà que va ingerir diversos quilograms d'una bossa extraviada que contenia cocaïna. L'os, que va morir poc després de consumir la cocaïna, va ser trobat tres mesos després al nord de Geòrgia al costat de 40 envasos de plàstic oberts de cocaïna. L'os es troba actualment en exhibició al Kentucky for Kentucky Fun Mall de Lexington, Kentucky.
L'argument de la pel·lícula difereix dels esdeveniments de la vida real en diverses maneres. En particular, no se sap que l'os encocat hagués matat ningú després de consumir la droga, i es desconeix què va passar en el temps anterior a la seva mort per sobredosi. En una entrevista a Variety, Elizabeth Banks va declarar que «aquesta pel·lícula es podria veure com la història de venjança d'aquest os».

## Referències

* ↑ Anderton, Ethan. «Phil Lord & Chris Miller To Produce A Bear-Driven Horror Comedy From Ready Or Not Directors». /Film, 17-12-2019. Arxivat de l'original el August 25, 2021. [Consulta: 25 agost 2021].
* ↑ Kuperinsky, Amy. «In 'Cocaine Bear,' late Ray Liotta is grizzled, ruthless drug boss for one of his final roles». NJ.com, 24-02-2023. [Consulta: 15 setembre 2023].
* ↑ Shachat, Sarah. «Meet the Man Who Became the Titular Cocaine Bear» (en anglès americà). IndieWire, 24-02-2023. [Consulta: 3 maig 2023].
* ↑ N'Duka, Amanda. «Elizabeth Banks To Direct Cocaine Bear Thriller For Universal, Phil Lord & Chris Miller». Deadline Hollywood, 09-03-2021. Arxivat de l'original el March 9, 2021. [Consulta: 10 març 2021].
* ↑ Kroll, Justin. «Keri Russell, O'Shea Jackson, Ray Liotta, Alden Ehrenreich and Jesse Tyler Ferguson To Star in Elizabeth Banks' Cocaine Bear For Universal». Deadline Hollywood, 01-07-2021. Arxivat de l'original el July 1, 2021. [Consulta: 1r juliol 2021].
* ↑ Grobar, Matt. «Margo Martindale, Kristofer Hivju, Christian Convery, Brooklynn Prince & Others Round Out Cast Of Elizabeth Banks' Cocaine Bear». Deadline Hollywood, 02-08-2021. Arxivat de l'original el August 3, 2021. [Consulta: 3 agost 2021].
* ↑ Osterman, Kyle. «Elizabeth Banks' Cocaine Bear Set Photo Reveals Movie's Bold Logo As Filming Starts». Screen Rant, 21-08-2021. Arxivat de l'original el August 21, 2021. [Consulta: 21 agost 2021].
* ↑ Evans, Chris. «Cocaine Bear to double Ireland for Georgia, US». Kemps Film and TV Production Services Handbook, 01-07-2021. Arxivat de l'original el October 21, 2021. [Consulta: 21 octubre 2021].
* ↑ Malhotra, Rahul. «Elizabeth Banks' Cocaine Bear, Story of Kentucky's Legendary Pablo EskoBear, Has Wrapped Filming». Collider, 17-10-2021. Arxivat de l'original el October 17, 2021. [Consulta: 18 octubre 2021].
* ↑ D'Alessandro, Anthony. «Cocaine Bear Snorts $2M Thursday; Jesus Revolution Blessed With $3M+ In Total Previews – Box Office». Deadline Hollywood, 24-02-2023. Arxivat de l'original el February 24, 2023. [Consulta: 24 febrer 2023].
* ↑ Vary, Adam B. «'This Could Be a Career Ender': Elizabeth Banks Risks It All for the Gory, R-Rated 'Cocaine Bear'». Variety, 08-02-2023. Arxivat de l'original el February 8, 2023. [Consulta: 8 febrer 2023].
* ↑ Rindner, Grant. «The 'Cocaine Bear' Trailer Is as Insanely Fun as It Sounds» (en anglès americà). GQ, 30-11-2022. Arxivat de l'original el January 12, 2023. [Consulta: 20 desembre 2022].
* ↑ Northrup, Ryan. «Cocaine Bear Is Now Streaming After Just 2 Weeks In Theaters». Screen Rant, 14-03-2023. Arxivat de l'original el March 14, 2023. [Consulta: 24 març 2023].
* ↑ Taylor, Drew. «The Best New Movies on DVD, Blu-ray and 4K in April 2023». The Wrap, 14-04-2023. [Consulta: 15 setembre 2023].
* ↑ Rabon, Gabrielle. «Cocaine Bear: The True Story Behind the Ultimate Party Animal» (en anglès americà). Backpacker, 26-04-2021. [Consulta: 20 octubre 2023].
* ↑ Larkin, Coleman. «Meet Our New Mascot: Cocaine Bear». KYforKY.com, 19-08-2015. Arxivat de l'original el January 13, 2023. [Consulta: 18 novembre 2022].
* ↑ Sands, Leo «'Cocaine Bear' is based on a true story: Pablo Eskobear, who overdosed» (en anglès). , 01-12-2022.
* ↑ Holpuch, Amanda «Yes, 'Cocaine Bear' Was Real. Here's the Back Story.» (en anglès). , 01-12-2022.
* ↑ Vary, Adam b. «'This Could Be a Career Ender': Elizabeth Banks Risks It All for the Gory, R-Rated 'Cocaine Bear'». , 08-02-2023.